Likumprojekts

**Grozījumi Pasta likumā**

Izdarīt Pasta likumā (Latvijas Republikas Saeimas un Ministru Kabineta Ziņotājs, 2009, 14.nr.; Latvijas Vēstnesis, 2009, 190.nr.; 2012, 100.nr.; 2013, 69.nr.; 2014, 98.nr., 113.nr.; 2015, 248. nr.; 2016, 223., 241. nr.; 2017, 242. nr.; 2018, 132. nr.; 2019, 192A. nr.; 2020, 21., 193.nr.) šādus grozījumus:

1. Papildināt 27. pantu ar trešo un ceturto daļu šādā redakcijā”

“(3) Universālais pasta pakalpojums ir pakalpojums ar vispārēju tautsaimniecisku nozīmi saskaņā ar Eiropas Komisijas 2011. gada 20. decembra lēmuma 2012/21/ES (turpmāk – Komisijas lēmums 2012/21/ES) par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.

(4) Saskaņā ar Komisijas lēmuma 2012/21/ES 4. pantu universālais pasta pakalpojums ir uzticēts šajā likumā noteiktajā kārtībā izraudzītajam universālā pasta pakalpojuma sniedzējam uz laiku, uz kuru tam noteiktas universālā pasta pakalpojuma saistības”.

2. Papildināt 30. pantu ar 5.1 daļu šādā redakcijā:

“(51) Regulators pārbauda universālā pasta pakalpojuma sniedzēja iesniegtās aprēķinātās tīrās izmaksas un līdz kārtējā gada 31. oktobrim apstiprina to apmēru. Regulators tīrās izmaksas apstiprina, ja izpildās šādi nosacījumi:

1) universālā pasta pakalpojuma sniedzējs ir ievērojis universālā pasta pakalpojuma saistības un to izpildes nosacījumus;

2) tīrās izmaksas ir aprēķinātas atbilstoši šā panta otrajā daļā noteiktajai metodikai;

3) universālā pasta pakalpojuma sniedzējs pierāda, ka tas ir pakļauts netaisnīgam finansiālajam apgrūtinājumam, jo universālā pasta pakalpojuma saistību izpilde rada zaudējumus.”

3. Izteikt 31. pantu šādā redakcijā:

**“ 31.pants. Tīro izmaksu kompensācijas nosacījumi**

(1) Regulatora apstiprinātās tīrās izmaksas pilnā apmērā kompensē no valsts budžeta.

(2) Ministru kabinets izdod noteikumus par tīro izmaksu kompensāciju, nosakot kārtību, kādā tiek pieprasīta un izmaksāta tīro izmaksu kompensācija”.

4. Izslēgt 31.1 un 31.2 pantu.

5. Papildināt 35. panta ceturto daļu aiz vārdiem “tarifiem” ar vārdiem “izņemot šā likuma 35.1 pantā noteiktos gadījumus”.

6. Papildināt likumu ar 35.1  pantu šādā redakcijā:

“**35.1 pants. Abonēto preses izdevumu pakalpojumu apmaksa**

(1) Abonēto preses izdevumu pakalpojumus universālā pasta pakalpojuma sniedzējam apmaksā saskaņā ar Regulatora apstiprinātajiem tarifiem, ievērojot nosacījumu, ka daļu tarifa apmaksā preses izdevēji, bet atlikušo tarifa daļu apmaksā no valsts budžeta (turpmāk kopā saukti - dalītais maksājums).

(2) Ministru kabinets nosaka abonēto preses izdevumu pakalpojumu dalītā maksājuma, ko universālā pasta pakalpojuma sniedzējam apmaksā preses izdevēji, procentuālo apmēru no Regulatora apstiprinātā tarifa, ievērojot nosacījumu, ka preses izdevēju maksājuma daļa nepārsniedz 30% no Regulatora apstiprinātā tarifa.

(3) Preses izdevēji dalītā maksājuma daļu par abonēto preses izdevumu pakalpojumu sniegšanu maksā universālā pasta pakalpojuma sniedzējam ar universālā pasta pakalpojuma sniedzēju savstarpēji noslēgtajos līgumos noteiktajā kārtībā un termiņā, bet ne retāk kā vienu reizi mēnesī.

(4) Ministru kabinets nosaka kārtību, kādā universālā pasta pakalpojuma sniedzējam no valsts budžeta izmaksā dalītā maksājuma valsts maksājuma daļu, paredzot izmaksu biežumu ne retāk kā vienu reizi ceturksnī.”

7. Papildināt pārejas noteikumus ar 23. un 24. punktu šādā redakcijā:

”23. Šā likuma 30. panta 5.1 daļa, grozījums par 31. panta izteikšanu jaunā redakcijā, grozījums par 31.1 un 31.2 panta izslēgšanu, grozījums 35. panta ceturtajā daļā, papildinot to ar vārdiem “izņemot šā likuma 35.1 pantā noteiktos gadījumus” un 35.1  pants stājas spēkā 2022. gada 1. janvārī.

24. Ministru kabinets līdz 2021. gada 1. augustam izdod šā likuma 31. pantā un 35.1 pantā minētos noteikumus.”

Likums stājas spēkā 2021. gada 1. jūlijā.

Iesniedzējs: Satiksmes ministrs T.Linkaits

Vīza: Valsts sekretāre I. Stepanova

Pakule 67028115

inese.pakule@sam.gov.lv